**NÁVRH VŠEOBECNE ZÁVÄZNÉHO NARIADENIA Č. ..../2019 O VÝŠKE PRÍSPEVKU NA ČIASTOČNÚ ÚHRADU NÁKLADOV A URČENIE PODMIENOK ÚHRADY V ZÁKLADNEJ ŠKOLE S MATERSKOU ŠKOLOU V ZRIAĎOVATEĽSKEJ PÔSOBNOSTI MESTA PODOLÍNEC.**

**Článok 2**

**Materská škola**

1. Za pobyt dieťaťa v materskej škole (ďalej len „MŠ“) prispieva rodič na čiastočnú úhradu výdavkov (ďalej len „školné MŠ“) mesačne:

**Variant 1.:**

1. sumou 15 eur na dieťa do troch rokov veku (do konca kalendárneho mesiaca, v ktorom dieťa dovŕši vek 3 roky)
2. sumou 10 eur na dieťa od troch rokov veku

**Variant 2.:**

1. sumou 12 eur na dieťa do troch rokov veku (do konca kalendárneho mesiaca, v ktorom dieťa dovŕši vek 3 roky)
2. sumou 8 eur na dieťa od troch rokov veku

**Odôvodnenie:**

Zvýšenie poplatkov nebolo stanovovené za obdobie niekoľkých rokov v meste Podolínec napriek prudkému zvyšovaniu cien tovarov a služieb, ktoré MŠ nakupuje a využíva, potrebe úpravy vonkajšieho areálu (chodníky, schody, pieskoviská, obnovu ihrísk, maľovanie apod.). Tiež je potrebné zabezpečiť modernizáciu vybavenia tried.

**Článok 4**

**Školská jedáleň**

1. (Text ostáva, tabuľka upravená)

|  |  |  |  |  |  |
| --- | --- | --- | --- | --- | --- |
| Škola a veková kategória | Desiata | Obedy  potraviny | Obed  režijné náklady | Olovrant | Úhrada  zák. zástupca |
| MŠ 2 – 6 rokov | 0,38 | 0,90 | 0,10 | 0,26 | 1,64 |
| ZŠ 6 – 11 rokov |  | 1,21 | 0,10 | - | 1,31 |
| ZŠ 11 – 15 rokov |  | 1,30 | 0,10 | - | 1,40 |
| ZŠ 6 - 15 rokov | 0,70 |  |  |  | 0,70 |

2. (Text ostáva, tabuľka upravená)

|  |  |  |  |
| --- | --- | --- | --- |
| Veková kategória | Obed  potraviny | Obed  režijné náklady | Úhrada  stravník |
| Zamestnanci školy | 1,41 | 1,41 | 1,26 |
| Dôchodcovia, bývalí zamestnanci školy | 1,41 | 1,41 | 1,26 |
| Iné fyzické osoby | 1,41 | 1,41 | 2,82 |
| Študenti | 1,41 | 0,10 | 1,51 |

**Odôvodnenie:**

Školská jedáleň - Mesto Podolínec určuje výšku príspevku na čiastočnú úhradu nákladov v školskej jedálni na stravníka a jedlo v čase ich pobytu v škole alebo školskom zariadení podľa **3. finančného pásma** na nákup potravín na jedno jedlo podľa vekových kategórií stravníkov s účinnosťou od 01.09.2019, určeného Ministerstvom školstva, vedy, výskumu a športu Slovenskej republiky.

**Doplnenie nového článku:**

**Článok ...**

**Podmienky uplatnenia dotácie a určenie podmienok pre zabezpečenie náhrady za odobratý obed**

1. Nárok na dotáciu má dieťa, ktoré sa zúčastnilo výchovno-vzdelávacej činnosti v materskej škole alebo vyučovania v základnej škole v daný deň a odobralo stravu.
2. Pre získanie dotácie je nutné prihlásenie dieťaťa na stravovanie vypísaním zápisného lístka na stravovanie.
3. V prípade neúčasti na výchovno-vzdelávacej činnosti v materskej škole alebo vyučovaní v základnej škole dieťa stráca nárok na štátnu dotáciu. Za tento odobratý obed musí byť uhradený poplatok za stravnú jednotkubez dotácie.
4. V prípade neúčasti na výchovno-vzdelávacej činnosti v materskej škole alebo vyučovaní v základnej škole je rodič povinný odhlásiť dieťa zo stravovania na celú dobu neúčasti podľa pravidiel uvedených v zápisnom lístku na stravovanie.
5. Pre potrebu úhrady obedov bez nároku na dotáciu (neodhlásený a neodobratý obed) v priebehu školského roka je určená pre žiakov s nárokom na dotáciu povinnosť zálohovej platby v mesiaci august vo výške **20,00€** za neodhlásené a neodobraté obedy. V prípade vyčerpania tejto zálohovej platby bez nároku na dotáciu podľa bodu 4. bude povinnosť zaplatiť ďalšiu zálohovú platbu vo výške **20,00€.**
6. Ostatné podmienky poskytnutia dotácie budú určené vo vnútornom predpise školy.